Publication: Magyar Közlöny
Issue: MK-2009-195 (Year: 2009, Number: 195)
Era: 2004-2010
Section: szóló 1/2000. (I. 7.) SZCSM rendelet módosítása
Paragraph Index: 2162

16. § Az R. 52. § (1)–(4) bekezdésének helyébe a következõ rendelkezések lépnek: „(1) Az intézménynek készleten kell tartania a (2) bekezdés szerinti gyógyszercsoportokból az ellátásban részesülõk eseti gyógyszerszükségletéhez igazodó megfelelõ gyógyszermennyiséget (a továbbiakban: eseti gyógyszerkészlet). Az intézmény az ellátásban részesülõk rendszeres gyógyszerszükségletének megfelelõ, a (3) bekezdés szerinti gyógyszercsoportokba tartozó gyógyszerekhez (a továbbiakban: rendszeres gyógyszerkészlet) való hozzájutást biztosítja, ennek keretében gondoskodik különösen a gyógyszerek beszerzésérõl és tárolásáról. A rendszeres gyógyszerkészletet havonta az intézmény orvosa állítja össze az intézmény vezetõ ápolója, illetve ennek hiányában az intézményvezetõ javaslata alapján, ennek során figyelemmel kell lenni az ellátást igénybe vevõk egészségi állapotára is. A (2) és a (3) bekezdés szerinti gyógyszercsoportokba tartozó gyógyszereket, továbbá az injekcióval, infúzióval történõ ellátáshoz szükséges anyagokat, az akut sebellátáshoz szükséges kötszereket, valamint a szûrõvizsgálatokhoz szükséges reagenseket, indikátorcsíkokat (a továbbiakban: alapgyógyszerkészlet) az ellátottaknak térítésmentesen (a személyi térítési díj terhére) – ideértve a gyógyszerért külön jogszabály alapján dobozonként fizetendõ díj költségét is – kell biztosítani.

Source: https://magyarkozlony.hu/hivatalos-lapok/23f07f654cf53636d7b859fa6653684c851ff3b3/dokumentumok/738eac03c9f6a15eb346ef7dd1f0848b3d00bbe8/letoltes